Συντεταγμένες: 37°6′27″N 22°25′48″E﻿ / ﻿37.10750°N 22.43000°E﻿ / 37.10750; 22.43000

Ο **Κλαδάς** είναι χωριό που βρίσκεται 5 χιλιόμετρα βόρεια της πόλης της Σπάρτης και ανήκει στον δήμο Σπάρτης. Το χωριό είχε πληθυσμό 371 κατοίκους (απογραφή 2001) και έφτασε με την επέκταση του χωριού τους 476 κατοίκους (απογραφή 2011). Είναι ένα όμορφο μέρος για επίσκεψη καθ' οδόν προς τη Σπάρτη, την Ελαφόνησο, το Σκουτάρι ή τα Κύθηρα.

Kladas, Old Village

Ιστορία
-------

Δεν υπάρχει ακριβής καταγεγραμμένη ημερομηνία για την άφιξη των κατοίκων από χωριά όπως η Βαμβακού, οι Βουτιάνοι, ο Βασαράς, τα Καλύβια, τα Βρέσθενα αλλά και από την πόλη της Σπάρτης πάντως η σύσταση της κοινότητας του *Κλαδά* χρονολογείται στις 31/08/1912 σύμφωνα με το σχέδιο αυτοδιοίκησης του Ι. Καποδίστρια. Όμως 85 περίπου χρόνια αργότερα -στις 04/12/1997- η κοινότητα Κλαδά καταργείται και συνενούται με το Δήμο Σπαρτιατών

Καθημερινή ζωή και τοπική οικονομία
-----------------------------------

Οι περισσότεροι κάτοικοι του χωριού ασχολούνται κυρίως με τη γεωργία και την κτηνοτροφία από τις οποίες προκύπτει το εισόδημά τους. Η κυριότερη καλλιέργεια είναι εκείνη των ελαιόδεντρων σε εκτάσεις γύρω από το χωριό ή κοντά σε γειτονικά χωριά κυρίως στον *Θεολόγο*, ενώ μικρότερες είναι εκείνες των πορτοκαλιών, των κολοκυθιών και των διάφορων λαχανικών που περιορίζονται στους κήπους των σπιτιών.

Έργα υποδομής στη σύγχρονη εποχή
--------------------------------

Το χωριό εκσυγχρονίστηκε σε τομείς όπως: 

* Η διαχείριση των αστικών αποβλήτων με τη δημιουργία της επέκτασης του αποχετευτικού δικτύου της Σπάρτης λόγω της ανέγερσης του *Τ.Ε.Ι. Σπάρτης* το 2005-2006
* Η αναβάθμιση του τηλεφωνικού δικτύου που επέτρεψε τις ευρωζωνικές συνδέσεις
* Η δημιουργία του περιφερειακού δρόμου που επέτρεψε την ανέγερση νέων κατοικιών ή ενοικιαζόμενων διαμερισμάτων
* Η κατασκευή της νέας εθνικής οδού *Αθήνας-Σπάρτης* που καθιστά το χωριό κόμβο μεταξύ Σπάρτης, γύρω χωριών και Αθήνας (ακόμα υπό κατασκευή έργο)

Κλίμα
-----

Το κλίμα του *Κλαδά* είναι εύκρατο μεσογειακό και σε αυτό παίζουν ρόλο γεωλογικοί παράγοντες όπως το υψόμετρο (240 μέτρα) αλλά και η τοποθεσία δηλαδή μεταξύ του όρους *Πάρνωνα* και της οροσειράς του *Ταύγετου*. Η μέση ετήσια θερμοκρασία είναι περίπου + 19 °C και το μέσο ετήσιο ύψος βροχής, (διάρκειας περίπου 60 ημερών), είναι 600 χλσ. η μέση νέφωση είναι 4 και η μέση δύναμη των ανέμων περίπου 4 μποφόρ με επικρατέστερους ανέμους τους βορειοανατολικούς και δυτικούς. Πολλές φορές κατά την άνοιξη παρατηρείται δυτικός-νοτιοδυτικός άνεμος που αθροίζει χαμηλά νέφη δημιουργώντας ομίχλη. Το χιόνι δεν είναι τόσο συχνό όσο ο παγετός που συχνά καταστρέφει τις σοδειές ή μέρος τους.

Εκπαίδευση
----------

Το χωριό διαθέτει ένα Δημοτικό Σχολείο για τους μαθητές της Γ' και Δ' Δημοτικού. Οι υπόλοιπες τάξεις του Δημοτικού βρίσκονται στο *Αφισίον* (*Αφισού*) και στην *Κοκκινόρραχη* σύμφωνα με την οργάνωση του Υπουργείου Παιδείας το 1997 μετά τη συνένωση με τον δήμο Σπάρτης. Γυμνάσιο και Λύκειο υπάρχει μόνο στην πόλη. Τα παιδιά μεταφέρονται στα σχολεία τους με το ΚΤΕΛ με έξοδα του Ελληνικού Κράτους.

Επίσης, σε ένα ύψωμα που εντάσσεται στην ευρύτερη περιοχή του *Κλαδά* βρίσκεται το Τ.Ε.Ι. Σπάρτης που υποστηρίζει το Τμήμα Τεχνολογίας Πληροφορικής και Τηλεπικοινωνιών. Με βάση το ΦΕΚ 189/14-10-2004/Τ.Α´/ΠΔ 211, ιδρύθηκε το Τμήμα Τεχνολογίας Πληροφορικής και Τηλεπικοινωνιών ως παράρτημα του ΤΕΙ Καλαμάτας. Η λειτουργία του άρχισε από το ακαδημαϊκό έτος 2005 – 2006. Έδρα του εν λόγω τμήματος είναι η Σπάρτη. Το περιεχόμενο σπουδών του Τμήματος Τεχνολογίας Πληροφορικής και Τηλεπικοινωνιών καλύπτει το γνωστικό αντικείμενο της Επιστήμης και των Εφαρμογών της Πληροφορικής, της Οργάνωσης και Διαχείρισης Δικτύων Πληροφορικών Συστημάτων και των Τηλεπικοινωνιών με στόχο την δημιουργία ικανών στελεχών για τις αυξημένες ανάγκες της αγοράς σε θέματα πληροφορικής και τηλεπικοινωνιών.

Πηγές
-----

* Papyrus Larousse Britannica
* Εγκυκλοπαίδεια Δομή

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σπάρτης |
| --- |
|  |
| Δημοτική Ενότητα Θεραπνών | 
* Άγιοι Ανάργυροι
* Αγριάνοι
* Γκοριτσά
* Ζαγάνο
* Καλλονή
* Κεφαλάς
* Μονή Αγίων Τεσσαράκοντα
* Πλατάνα
* Πολύδροσο
* Σκούρα
* Χρύσαφα
 |
|  |
| Δημοτική Ενότητα Καρυών | 
* Καρυές
 |
|  |
| Δημοτική Ενότητα Μυστρά | 
* Αγία Ειρήνη
* Άγιος Ιωάννης
* Αναβρυτή
* Βλαχοχώρι\*
* Καραβάς Λογγάστρας
* Καραβάς Σουστιάνων
* Καραβάς Τρύπης
* Λιατίνα
* Λογγάστρα
* Μαγούλα
* Μονή Φανερωμένης
* Μυστράς
* Παλαιολόγιο
* Πικουλιάνικα
* Παρόρειο
* Σανατόριο
* Σουστιάνοι
* Σταυρός
* Ταϋγέτη
* Τρύπη
 |
|  |
| Δημοτική Ενότητα Οινούντος | 
* Άγιος Ιωάννης Θεολόγος
* Βαμβακού
* Βαρβίτσα
* Βασαράς
* Βέρια
* Βουτιάνοι
* Βρέσθενα
* Καλύβια Θεολόγου
* Κονιδίτσα
* Κοπελιά\*
* Κουρεμένος
* Μεγάλη Βρύση
* Μονή Αγίων Αναργύρων
* Σελλασία
 |
|  |
| Δημοτική Ενότητα Πελλάνας | 
* Άγιος Κωνσταντίνος
* Αγόριανη
* Αλευρού
* Βεργαδαίικα
* Βορδόνια
* Γεωργίτσι
* Γιακουμαίϊκα
* Επάνω Χώρα
* Κάμπος
* Καστόρειο
* Καστρί
* Κάστορας
* Κοτίτσα
* Κυπαρίσσι
* Λογκανίκος
* Λόπεσι
* Παππαδιάνικα
* Παρδάλι
* Πελλάνα
* Περιβόλια
* Σουλήνα
* Φουνταίικα
 |
|  |
| Δημοτική Ενότητα Σπαρτιατών | 
* Αγία Κυριακή
* Αμύκλες
* Αφισιό
* Βαφειό
* Γούναρης
* Καλάμι
* Κατσαρός
* Κλαδάς
* Κοκκινόρραχη
* Περιστέρι
* Ριβιώτισσα
* Ρίζα
* Καλύβια Σοχάς
* Σοχά
* Σπάρτη
 |
|  |
| Δημοτική Ενότητα Φάριδος | 
* Άγιος Χριστόφορος
* Ανθοχώρι
* Ανώγεια
* Άρνα
* Βασιλική
* Γοράνοι
* Γόλα
* Διπόταμα
* Καβουράκι
* Καμίνια
* Κρυονέρι
* Κυδωνιά
* Κυδωνίτσα
* Λεύκη
* Λευκόχωμα
* Λιαντίνα
* Μονή Ζερμπίτσης
* Ξηροκάμπι
* Παλαιοπαναγία
* Παλαιοχώρι
* Πενταυλοί
* Πολοβίτσα
* Ποταμιά
* Σπαρτιά
* Σωτήρα
* Τόριζα
* Τραπεζαντή
 |
|  |
| 
* Έδρα: Σπάρτη - Ιστορική έδρα: Μυστράς
 |

 |